SR.024
SCHOUTSREKENINGEN ARA BRUSSEL
inv.nr. 2798
periode 1394 - 1395

==========================================================
periode 20 januari 1394 - 19 september 1395
=========================================================

024.1.1.1

TITELPAGINA ARA BRUSSEL REKENKAMERS ROLREKENINGEN 2798

==========================================================

024.1.1.2

Dit is rekeninge JANS HEREN VAN MEGEN ende van HOEPS HOGESCOUTHEIT VAN DEN BOSCH ende sijnre gesellen van onsen genedigen vrouwen wegen van Brabant ingaende opten xx dach van januario (februario doorgehaald) int jair ons heren MCCCXCIIII ende weder uytgaende opten xix dach van septembris int jair van XCV drie aude scilde voir v gulden hollants, ii peter voir iii francken voir iiii gulden hollants gerekent

Dits tontfaen JANS VAN GHEMERT ONDERSCOUTHEIT VAN DEN BOSCH binnen den tide voirscreven

inden irsten van GILYS VAN GOERLE enen peen verboirt twe francken maken iij gulden viij groten
item JAN VAN SWALMEN verboirt van wantalen voir die scepenen vi gulden
item VRIESKEN en mes getogen op enen pijnre dair af gebetert om i gulden
item HERMAN LODEN SOEN verboirt van wantalen iiii gulden
item GERIT MONIC van wantalen verboirt iiij gulden
item DIRC DIE DECKER van Orten verboirt van wantalen ij gulden
item ROLOF VAN DEN GRAVE van wantalen verboirt iii gulden
item YENTKEN VAN EYNDOVEN van mestrecken gebetert om i gulden
item CLAES VAN KESSEL verboirt van wantalen iii gulden
item HEINKEN JANS SOEN van wantalen iii gulden
item GOESKEN WEYLEN SOEN van wantalen i gulden
item RUTGER VAN GELDORP van wantalen verboirt ii gulden
item noch CLAES VAN KESSEL van wantalen verboirt iii gulden
item HEINE VAN GESTEL die becker van wantalen verboirt i gulden
item JAN VAN OS aengewonnen metten vonnis x lib. dair voir genomen v gulden
item GERIT MONIC voirs. verboirt van wantalen iii gulden
item PETER BECKER van wantalen verboirt iii gulden
item WILLEM TOELINC aengewonnen metten vonnis iii gulden
item eens perdencoeper renner een wijf der neder gereden ende gequest dair af gebetert om iij gulden min iiii groten







024.1.1.3

item DIRC AELKEN TUYNS van mestrecken i gulden
item BECKER DES HEERDEN aengewonnen metten vonnis x lib. dair voir v gulden
item FRANC VAN BERLIKEM een mes getogen dair af gebetert om i gulden
item ERTKEN DIRC SPLITAEFS swagher een mes getogen dair af gebtert om i gulden
item GEERLEC DIE GANSEBRADER enen man geslagen met enen stoc dair af gebetert om ii gulden
item JANNES VAN BERKE om dat hi gequest hadde HEINKEN GHIBEN SNIDERS SOEN dair af gebetert om iii gulden
item MAES SCOEMEKERS om dat hi geslagen hadde PETER HEILEN SOEN met enen hout dair af gebetert om ii gulden
item SCOEN ROELKEN om dat hi geslagen hadde JAN MOL met eenre kannen dair af gebetert om ii gulden
item PETER VAN EYNDOVEN vercoft een half huys dat verstorven was van enen man die en gheen erfgenamen en hadde om xxii gelres gulden maken xviij gulden hollants iiiij groten
item VISSCHERKEN om dat hi befaemt was van valschen terlingen dair af gebetert biden scoutheit van den Bosch xx gulden
item een knecht van Hoesden om dat hi een wijf geslagen hadde in haers selfs huys dair af gebetert biden scoutheit van den Bosch om xxviii gulden
item BEERNTKEN OTTEN SOEN ende sijn brueder gegeven van enen knecht uten lande van Hoesden die enen doitslach gedaen hadde in mijnre vrouwen palen van Brabant biden scoutheit van den Bosch geiffent om xxix gelres gulden maken xxiii gulden hollants ende ix groten
item LONIJS DIE RAET om dat hi JAN NOPPEN sijn hant afgeslagen hadde dair af gebetert biden scoutheit van den Bosch om C gulden
item DIRC EVERDEY om dat hi een JOFFROU VAN STAET bi nacht inder stoven geslagen hadde dair af gebetert biden scoutheit van den Bosch om x gulden

Summa ii C lxviij gulden xvii groten

============================================================

024.1.1.4

Dits dontfaen MOEDELS VAN DER DONCK SCOUTHEIT VAN MAZELANT binnen den tide voirscreven

OS
inden irsten JAN MUYL een mes getrect op SANDER BOYS dair af gebetert om i gulden
item HEINKEN VAN PIPER sijn vogelgetouwe dat hi verloren hadde weder aengevaen buten orlof van den heer daer af geiffent om ij gulden gelres maken i gulden hollants x groten
item WILLEKEN VAN KUYC dincheftich geworden tegen GEENKEN DELYEN SOENS van erftalen daer af geiffent om i gulden





item CELE VAN EERDE om dat hi geloeft hadde voir die gesworen in eenre scouwen enen tuyn goet te maken op enen peen van v lib. (libra = pond) des hi niet en dede daer af geiffent om j gulden
item DIDDERIC HERMANS SOEN enen gemeynen wech verslagen daer af aengesproken int recht geiffent voir tfonnis om ii gulden
item JAN STINEN HEYMERICS SOEN om dat hi coeren gebroeken hadde die hi selve mit sinen gesellen den gesworen geleghet hadde daer af geiffent biden scoutheit van den Bosch om xiii gulden

BERCHEN
item GHIBE DIE SMIT enen peen verboirt ende om dat hi uten besetsel ginc dair hi van sheren wegen beset was dair af geiffent te samen om ii gelres gulden maken ij gulden iiiij groten

============================================================

024.1.1.5

HEES
item MEESTER JAN DIE MOELRE een mes getrect op VROEDEKEN VAN OS daer af geiffent om j gulden
item CLAES ODEN SOEN op die gesworen gesproken daer af hi betuycht wairt geiffent voir den vonnis om beden wille goeder lude om iii gelres gulden maken ii gulden hollants xviii groten
item JAN POYNENNAYE verboirt van wantalen i gulden

NYSTELRE
item GENKEN GHIBEN SOEN om dat hi HEINEN CUELMANS eechden ontwe warp daer af geiffent om j gulden xiiii groten
item CYE MAES dochter om dat si HILLEN WAUTGHERS dochter erve tonrecht aengevangen hadde geiffent om j gulden
item HUBE CLAES GRIETEN SOENS SOEN om dat hi niet ter waerheit en quam dair hi gedaecht was geiffent om ij gulden

BERLIKEN
item LIJSBET HEINEN WEYGHERGANCS wijf om dat si een pert aengesproken hadde ende hoer vermeten ende geloeft hadde voir die scepenen hoir waerheit int recht te brenghen ende dat pert hoir maken des si niet en dede daer af geiffent biden scoutheit van den Bosch om xxv gulden
item MICHIEL MICHIELS SOEN van enen gevechte ii gulden
item LIJSBET HERMAN PYNGHEN wijf om dat si COPKEN KEELBREKERS wijf geslagen hadde geiffent om j gulden
item RUTTEN GEENKENS SOEN om dat hi niet ter waerheit en quam die met recht geleghet was geiffent om xviii groten
item PETER ENGBRECHTS SOEN van den selven xviii groten
item JAN DIE PELSER van den selven xviii groten
item PAUWELS DIE BYE van den selven xviii groten
item PETER JANS SOEN van den selven xviii groten
item JOEST JANS SOEN van den selven xviii groten
item GODEKEN MEUS om dat hi geloeft hadde weder int recht te comen voir die scepenen des hi niet en dede daer af geiffent om j gulden xiiii groten


ALEM
item GODEKEN JANS SOEN om dat hi niet en dede dat tfonnis gewijst hadde daer af geiffent om mijnre vrouwen deel om i gulden

MAREN
item WILLEM DIE WEERT van Rossem om dat hi geloeft hadde weder int recht te comen des hi niet en dede geiffent om i gulden
item CLAES KERSMEKER omdat hem JACOB VAN BERKEL hadde doen besetten dair hi uyt ginc sonder orlof des heren daer af geiffent om ii gelres gulden maken ij gulden iiiij groten
item CLAES WOUTERS SOEN om dat hi den knechten die sinen dijc gemaect hadden hoir gelt niet en gaf gelijc als hi hen geloeft hadde voir den HEEMRAET daer af gebetert om i gulden
item ARNT RICART om dat hi gestolen hadde in den Weert EMONTS rijs VAN HELLU daer af gebetert biden scoutheit van den Bosch om x gulden

==============================================================

024.1.1.6

LIT
item ARNT VAN HEES om dat hi eerde van der gemeynten opten Masedijc gevuert hadde des hem die gesworen niet en stonden daer af geiffent in mijnre vrouwen deel om i gulden x groten
item ARNT COELEN SOEN om dat hi koeren hadde doen leggen als een gesworen die hi selve gebroeken hadde dair hem sinen gesellen af bedroeghen geiffent daer af in mijnre vrouwen deel om v gulden

LITOYEN
item GYNTE GHISEBRECHT ARTS wijf om dat si JAN KOC WILLEMS SOEN bestoert (?) hadde in sinen scepenstoel daer af geiffent om i gelres gulden maken j gulden xiiii groten
item HERMAN HELLINC om dat hi HEYMERIC AGNEZEN SOEN aengesproken hadde van erftalen dair Herman voirs. vellich af bleef dair af geiffent om xviii groten
item WILLEM JANS SOEN aengesproken int recht van enen broeke van xvii libra dair af geiffent biden scoutheit van den Bosch om iiii gelres gulden maken iii gulden ix groten
item HEINE BYTS SOEN om dat hi sijn onscout boet int recht ende om dat hi meer yesch dan hem tfonnis voir gewijst hadde geiffent daer af voir den vonnisse om iiii gulden gelres maken iii gulden ix groten
item WILLEM RYCOUT BYEKENS SOEN om dat hi sine weteringe niet geveecht en hadde gelijc die heemraet geboden hadde daer af geiffent om j gulden


item JAN VAN HAEFTEN/HOEFTEN ? om dat hi HENIC VAN HOEMEN geslagen hadde boven vrede daer af geiffent biden scoutheit van den Bosch om xxviii gulden

Summa cxv gulden xiii groten




024.1.1.7

Dits dontfaen WILLEMS VAN OUDEN SCOUTHEIT VAN PEDELANT binnen den tide voirscreven

RODE
inden irsten GHIBE DIE GRAUWE verboirt van wantalen iii gulden
item JORDEN VAN DEN BROEKE van wantalen gebetert om iii gulden
item HEIN BEFKEN gebroect van erftalen vi gulden

SCIJNDEL
item WILLEM DIE HANE om dat hi rudige scaep hielt dat verboeden was daer af gebetert om iiii gulden
item JORDEN VAN HERENDE van wantalen gebtert om i gulden
item WILLEM JANS swager VAN WEGHE van enen onrechten aenvanc geiffent om i gulden

VECHEL
item ARNT SYCHEMAN om dat hi gelt genomem hadde van brieven te geven als scepen te Rode geiffent biden scoutheit van den Bosch om xx gulden
item CLAES VAN DER STEGEN ende LEMMEN sijn swager van wantalen verboirt ii gulden
item DIRC DIE WRYTER van gevecht geiffent om xiii gulden
item ANSEN ANSEMS SOEN om dat hi DYRC DIE WRYTER gedreycht had aen sijn lijf daer af geiffent biden scoutheit van den Bosch om xl gulden
item BOERTMAN om dat hi lude verraden soude hebben daer af geiffent biden scoutheit van den Bosch om x gulden
item WORGEHEESTER van erftalen geiffent voir den vonnisse om ii gulden
item ARNT HILLEN SOEN enen peen verboirt van iii gulden
item GILYS CLAES SOEN van enen onrechten aenvanc geiffent om iiii gulden
item MARIE KOGEN/KEGEN SOEN om dat si den scutter sijn scot weder nam daer af gebetert om iiii gulden
item noch ARNT SYCHEMAN voirs. om dat hi sinen medescepenen tot Vechel hoir gelt ontdragen hadde van den brieven te bezeghelen dat si claechden geiffent om viii gulden
item WILLEM VAN DORHOUT geiffent van den selven om x gulden

============================================================

024.1.1.8  

ERPE
item GHIBE UTEN WAUDE om dat hi ongerecht goet gehuyst ende gehoeft soude hebben geiffent dair af om i gulden
item GHERIT RONSEN SOEN van wantalen i gulden
item LISBET GRIETEN dochter van den selven i gulen
item LONIJS LUYTGAERDEN SOENS goede om dat hi befaemt was dat hi een wijf gemoerdt hedde en haer huys gebornt daer af geiffent biden scoutheit van den Bosch xxv gulen






BAKEL
inden irsten GERIT LIEVER SOEN van wantalen verboirt i gulden
item WILLEM VAN GHIBEN SOENS SOEN van enen erfbroeke geiffent voir den vonnisse om ii gulden
item HEINE PHILIPS SOEN van den selven ii gulden
item JAN GHIBEN SOENS SOEN van den selven ii gulden

DOERNE
inden irsten JAN SNABBEN SOEN van enen onrechten aenvanc geiffent om ii gulden
item UDEKEN DIE WEVER van wantalen i gulden
item YSBOUT VAN DER ESENDONC ende JAN VAN DER EYKEN enen peen verboirt van v gulden

VLIERDEN
inden irsten HEINKEN BROEGELMAN van enen onrechten aenvanc geiffent biden scoutheit van den Bosch om L gulden

ZOEMEREN
inden irsten MERCELYS CLAES SOEN van enen erfbroeke geiffent om ii gulden
item GOESWIJN HEINE HAGEN SOEN van wantalen geiffent om i gulden
item DYEBOUT DIE NOPPER van quaden getughe geiffent om ii gulden
item GERIT DIE RAVEN (?) van wantalen i gulden
item MICHIEL DIE DUYSTEN van quaden getughe daer af geiffent voir den vonnisse om i gulden
item DIRC VAN AKEN van den selven i gulden
item DYEBOUT MERTENS SOEN van wantalen geiffent om i gulden

===========================================================

024.1.1.9

TONGELRE
inden irsten GOESWIJN KORSTIAENS SOEN van enen erfbroeke geiffent voir den vonnisse om ij gulden
item WILLEM DEKENS van gevecht geiffent om i gulden

NUENEN
inden irsten MOYERT CLAES van enen erfbroeke geiffent om ij gulden
item WELLEN van gevecht ij gulden

NEDERWETTEN
inden irsten HEINKEN COLLARTS van enen onrechten aenvanc geiffent biden scoutheit vanden Bosch om xx gulden
item WOESTKEN ende WILLEKEN HADEWIGEN sKORTEN kinder van gevecht geiffent om iiii gulden

ZON ende BROEGHEL
inden irsten KATERINE MERTENS van enen poete die si afgehouwen hadde die hoir niet en was daer af geiffent om ii gulden





OPT HOUT
item WILLEM PAUWEN van enen erfbroeke geiffent om ij gulden

LIESHOUT
item CLAUS SCEYNKENS om dat hem DOBBEL dair tot Os over gericht wairt bedragen hadde van dieften daer af geiffent biden scoutheit van den Bosch om xl gulden

Summa iii C ix gulden

============================================================

024.1.1.10

Dits is dontfaen HUBRECHT BACS SCOUTHEIT IN KEMPELANT binnen den tide voirscreven

LOMMEL
item WILLEM NALEN van enen waterlaet dien hi gestopt hadde dat betuycht wairt dat hi over sijn erve gaen soude daer af geiffent om i gulden
item JAN ARTS SOEN voir enen man van Baenle die heyde gemayt hadde dat verboeden was geiffent om i gulden
item HEINE DULLART van enen onrechten aenvanc geiffent biden scoutheit van den Bosch om xii gulden

BLADEL
inden irsten ART SAMMRELAERT ende GRIET HOZEN om dat hi COELKEN HAGEMANS gejaecht hadde met verbodenen wapen daer af geiffent xvi gulden
item CLAES HOZEN van den selven geiffent om ij gulden
item HENNEKEN DIDDEN, JANNES VAN GHENDEREN, HEYN LUKENS ende HENRIC SOEN VAN DER HOFSTAT enen doitslach gedaen gebetert biden scoutheit van den Bosch om L gulden
item HEIN DIE MOELNER van Vorsel om dat hi van CEELEN SNICKE (?) meer tienden genomem hadde dan hi  met recht soude daer af geiffent biden scoutheit van en Bosch om xv gulden

BEERSE
inden irsten WILLEM VAN SPULLE DIE JONGE om dat hi boven tfonnis gheeyscht hadde daer af geiffent om ij gulden
item twee knapen van Beerse van enen koere van enen veyken geiffent om i gulden

OERLE
inden irsten GHERIT VAN HEERLE, BIJNKENS kinderen, EVERART FRANCKEN sCOSTERS broeder van Blaerthem, ROLOF BORKOT/BORKET om dat si enen wech verengt hadden daer die gebuer over claechden geiffent om vi gulden

OERSCOT
inden irsten DIRC EVERDEY ende DIRC VAN AERLE ende hoir hulper enen doitslacj gedaen aen GOESWIJN VAN LAERVEN daer af geiffent biden scoutheit van den Bosch in mijnre vrouwen deel om C gulden




024.1.1.11

EERSEL
inden irsten HEINE CLAES, JAN DIE BOSCH, CLAES hoir brueder, WOUTER KNOTS, JAN VAN DEN HEYSHOVEL ende STEVEN TUERNOUTS hoer swagher van erftalen geiffent biden scoutheit van den Bosch om vi gulden
item LIJSBET VAN STOCLOE om dat si hoeren man sijn goet ontdragen had dat hi claechde geiffent biden scoutheit van den Bosch om xl gulden
item GODEN GOBBEL om dat hi gagel gelesen hadde opter gemeynt dat verboden was geiffent om iiii gulden
item HEINE DIE HERTOGE van Duysel van gevecht tegen HEINE VAN DER AFTER ii gulden
item JAN VAN KERSPE om dat hi den moelner geslagen hadde geiffent om iij gulden
item JAN VAN HEYSHOVEL om dat hi beclaecht wairt dat hi een screynden genomen hadde dair ander lude oec recht toe hadden geiffent biden scoutheit van den Bosch om xv gulden
item HEIN LODEN ende PETER STARKEN op die bedesetter gesproken geiffent om v gulden

Summa ii C lxxixj gulden

=============================================================

024.1.1.12
 
Dits dontfaen HEINEN VAN EELE SCOUTHEIT VAN OESTERWIJC beginnende opten xx dach van februario int jaer van xciiii durende tot meydach toe int jair van xcv

OESTERWIJC
inden irsten HEINE VAN GILSE om dat hem ERNTKEN VAN STRATEN bedragen hadde daer tot Beke over gericht wairt dat hi hem sijn tessche genomen hedde daer af geiffent biden scoutheit van den Bosch om xxv gulden
item HENNEKEN VAN DROEMT om dat hi befaemt was dat hi een wijf vercrechticht soude hebben daer af geiffent biden scoutheit van den Bosch om x gulden
item HENNEKEN CLAES SOEN VAN DEN EYNDE om dat hi befaemt was dat hi vrede gebroken soude hebben geiffent om x gulden

HILVARENBEEK
item FIERKEN om dat hi sine swegher gedreycht had te bornen daer af in mijnre vrouwen deel biden scoutheit van den Bosch geiffent om xiij gulden
item TRUDE VAN LOE van broeken metten vonnis van erftalen biden scoutheit van den Bosch geiffent in mijnre vrouwen deel om vi gulden
item WILLEM CROLS op die scepenen gesproken daer af in mijnre vrouwen deel xx gulden






MIERDE
item FRANC SOETLAP om dat hi opt getughe gesproken hadde dat int recht geleyt wairt geiffent om ii gulden
item GHIJBKEN VRANCKEN om dat hi den vorster geslagen soude hebben geiffent om x gulden
item CLAES BEERTEN van erftalen i gulden

summa xcvij gulden

==========================================================

024.1.2.1

Dits dontfaen GEERLEC WELLENS SOEN ingaende opten meydach int jaer van xcv ende weder uytgaende opten xix dach van septembris int selve jair

OESTERWIJC
inden irsten HANNE VAN YPER van gevecht iii gulden
item JAN MOERKEN van wantalen int gedinge ii gelres gulden maken ij gulden vi groten
item WILLEM STEVENS om dat hi sijnre moeder goet tonrecht dede besetten ij gulden
item ZIBBE VAN DER RAMEN van enen erfbroeke ij gulden
item CLAES ORWEDER van wantalen i gulden
item PETER VAN HALLE om dat hi een yme gestolen hadde geiffent biden scoutheit van den Bosch om L gulden
item BRUYSTEN HESSEL SNABBEN SOEN, JACOP sijn soen ende hoir hulper van enen doitslach gebetert biden scoutheit van den Bosch om ii C gulden
item HEINE VAN BOERDEN om dat hi niet gesworen en hadde gelijc alst geboden was van sheren wegen xi gulden

BEKE
item NOUDE KNOEPS van wantalen i gulden
item BECKER van wantalen ii gulden
item COP ALEYTEN van erftalen i gulden
item HUBE VAN RIELE van wantalen i gulden
item JANS wijf VAN DEN GOER van wantalen j gulden

HELVOIRT
item GIELKEN GELDENS van mestrecken ij gulden
item JAN VAN TUERNOUT van den selven ij gulden
item BROEXKEN van den selven ij gulden
item JACOB LIJSBETTEN DES ZEELANDERS SOEN van enen erfbroeke ij gulden vi groten

ESSCHE
item JAN PETERS SOEN van wantalen ij gulden
item HANNEKEN ALEYTEN SOEN van wantalen j gulden xiiii groten
item WOUTER POYNENBORCH om dat hi op die scepenen gesproken hadde geiffent biden scoutheit van den Bosch om C gulden

Summa iii C lxxxiiij gulden iiii groten






024.1.2.2

Summa summarum van alden innemen des scoutheit ende sijnre gesellen xiiii C lij gulden xii groten

Dits dat uytgeven des HOGENSCOUTHEIT bi hem selven binnen den tide voirscreven

inden irsten gereden bi bevele mijnre vrouwen, des drossaerts ende des JONCHEREN VAN ZEEN gereden en den HERTOGE VAN GELREN om der tolle willetot Lit ende voirt tot HEERWILLEM VAN BROECHUZEN verteert xxiii gulden
item enen bode geseint aen HEER WILLEM VAN BROECHUZEN te teergelde i gulden
item van des DROSSAERTS cost ende des JONCHEREN VAN ZEYN tot JAN DANEELS bi bevele mijnre vrouwen brieven cxiii gulden
item gereden te Bruessel des sondaechs na groetvastelavont bi bevele mijnre vrouwen van HEREN WILLEMS wegen VAN BROECHUZEN verteert xi gulden
item noch gereden te Bruessel opten palmavont bi bevele mijnre vrouwen brieven ende aldaer gelegen drie dage lanc verteert xxv gulden
item enen bode geseint in Brabant metten scoutheit brieven als van den besueck gelde te teergelde ii gulden
item HEREN WILLEM BONTEN bi bevele mijnre vrouwen brieven L francken maken lxvij gulden ende viij groten
item noch gereden aen den HERTOGE VAN GELREN bi bevele mijnre vrouwen dair hoir raet by was om te dedingen aen HEREN WILLEM VAN BROECHUZEN doen hi der poerter wijn van den Bosch op gehouden hadde verteert xxii gulden
item gereden te Bruessel des vridaichs nader octave van Sente Jans dach baptisten bi bevele mijnre vrouwen om een antwerde te brengen van den HERTOGE VAN GELREN ende HEREN WILLEM VAN BROECHUZEN verteert xviii gulden
item enen bode geseint te Bruessel om mijnre vrouwen te laten weten dat die gevangen van der poerten gelopen waren te teergelde ij gulden
item enen bode geseint mit mijnre vrouwen brieven aen den GREVE VAN CLEVE i gulden
item den GREVE VAN CLEVE van sinen manleen van den termijn van paesschen C reyael maken ij C gulden
item den DROSSAERT van sinen wedden van Sente Jans misse lx rijnssche gulden maken lxxv gulden hollants
item van minen selerijs van enen halven jaer L reyael maken lxxv gulden
item minen clerc voir sinen selerijs van den halven jaer vi reyael maken ix gulden
item GOESKEN mijnre vrouwen knecht van hoerre cameren by bevele mijnre vrouwen brieven xx francken maken xxvij gulden viij groten
item gereden biden HERTOGE VAN GELREN bi bevele mijnre vrouwen brieven om zaken den HERTOGEN VAN BORGONDIEN aengaende verteert xii gulden
item enen bode geseint aen mijnre vrouwen metter antworden te teergelde ii gulden
item noch gereden aen den HERTOGE VAN GELREN mit gelovebrieven bi bevele mijnre vrouwen brieven verteert xxxi gulden


item JAN VAN BREDE tot enen perde by bevele mijnre vrouwen brieven xxv gulden
item GERET DEN ROVER van sinen manlen van korssmisse xx auden scilden maken xxxii gulden
item noch GERET DEN ROVER van sinen manleen van Sente Jansmisse xcv (1395) xx aude scilden maken xxxii gulden

Summa vii C lxviiij gulden xv groten

===========================================================

024.1.2.3

gedeeltelijke herhaling van 024.1.2.2

===========================================================

024.1.2.4

Dits dat uytgeven JANS VAN GHEMERT voirs. binnen den tide voirscreven

inden irsten ERTKEN STOCKELMAN geseint mit mijnre vrouwen brieven aen den SCOUTHEIT VAN DEN BOSCH ende aen den HEER VAN HELMONT xvi dagen in februario ii gulden torren maken iii gulden min iiii groten
item JAN DEN GOUTSMIT messagier geseint mit mijnre vrouwen brieven aen den scoutheit van en Bosch xvi dage in merte ii francken maken iij gulden viij groten
item CLAES VAN KEENT messagier gereden mit mijnre vrouwen brieven aen den HEER VAN DUFFEL opten lesten dach van merte ii francken maken iij gulden viij groten
item CLAES VAN KEENT gereden mit mijnre vrouwen brieven aen den HEER VAN DUFFLE ende sen STANSKEN VAN MAUDERIC opten witten donredach iii gelres glden maken ii gulden hollants xx groten
item WILLEKEN VAN KEENT scildeken gelopen mit mijnre vrouwen brieven aen den scoutheit ende stat van den Bosch xxiii dage in aprille enen francke maken i gulden xv groten
item enen bode geseint mit mijnre vrouwen brieven aen den scoutheit van den Bosch xxviii dage in aprille enen dobbel mottoen maken ii gulden
item TIJSKEN VAN DEN BOSCH geseint mit mijnre vrouwen brieven aen den HEER VAN LIEDEKERKE, aen den HEER VAN HOECHSTRAETEN ende aen den scoutheit van den Bosch opten meydach ii gulden
item HENNEKEN brenger van eenre cedulen geseint mit mijnre vrouwen brieven aen JAN DANEELS xi dage in meye enen franck maken i gulden xv groten
item TIJSKEN VAN DEN BOSCH geseint mit mijnre vrouwen brieven aen den scoutheit van den Bosch ende van iiii dage afterstelle dat hi geseint was in Hollant aen den JONCHEER VAN ERKEL xii dage in meye te gader iiii gelres gulden maken iii gulden hollants ende xii groten
item ARNT STOCKELMAN ende KERSTENMAN geseint mit des RENTMEESTERS brieven VAN BRABANT ten Bosch xiiii dage in meye vi gulden



item TIJSKEN gereden mit mijnre vrouwen brieven aen den scoutheit van den Bosch xx dage in meye ii gulden
item HENNEKEN GOUTSMIT geseint mit mijnre vrouwen brieven aen den HEER VAN APCOUDE xxi dage in mey iii frnacken maken iiii gulden
item enen brenger van eenre cedulen geseint mit mijnre vrouwen brieven aen die LOMBARDE VAN DEN BOSCH xxv dage in mey ii gelres gulden maken ij gulden vi groten
item den brenger van eenre cedulen geseint mit mijnre vrouwen brieven aen den scoutheit van den Bosch xxvii dagen in mey enen auden scilt maken ij gulden vi groten
item TIJSKEN messagier geseint mit mijnre vrouwen brieven aen die stat van den Bosch opten pinxtavont ii gelres gulden maken ij gulden vi groten
item CLAES VAN KEENT messagier geseint mit mijnre vrouwen brieven aen die stat van den Bosch ene van enen dage die men hem afterstellich was opten heiligen pinxtdach te samen ii gulden
item WILLEKEN VAN KEENT geseint mit mijnre vrouwen brieven zen den HEER VAN BOXSTEL xvii dage in junio i franc maken i gulden xv groten
item den brenger van eenre cedulen gelopen mit mijnre vrouwen brieven aen den scoutheit van den Bosch des vri(n)daichs na Sent Jans dach baptist enen franck maken i gulden xv groten
item den brenger van eenre cedulen gelopen mit mijnre vrouwen brieven aen den scoutheit van den Bosch des sondaichs na Sent Jans dach baptist enen auden scilt maken ij gulden vi groten
item KAMOTTE geseint mit mijnre vrouwen brieven aen den scoutheit van den Bosch ende van enen dage afterstelle te samen xi dage in julio ii gulden
item LOTTAERDE geseint te Ludic mit mijnre vrouwen brieven aen die LOMBARE VAN DEN BOSCH xxiii dage in junio ii francken maken iij gulden viij groten
item GIELKEN gelopen mit mijnre vrouwen brieven aen den GREVE VAN CLEVE xiiii dage in julio ii francken maken iij gulden viij groten
item HANSEN gelopen mit mijnre vrouwen brieven aen tCAPITEL VAN SINT ODENRODE xi dage in augusto ii gelres gulden maken ij gulden vi groten
item WILLEKEN VREDERIX gelopen mit mijnre vrouwen brieven aen den JONCHEER VAN CRAENDONC tot Eyndoven vi dage in augusto enen francken maken i gulden xv groten

==============================================================

item den brenger van eenre cedulen geseint mit mijnre vrouwen brieven aen den scoutheit van den Bosch opten lesten dach van augusto enen auden scilt maken ij gulden vi groten
item den hangdieven van den gericht over REYNKEN OERLEMAN enen auden scilt maken ij gulden vi groten
item om enen boem ende om een rat totten gericht i gulden
item den GREVE VAN CLEVE van sijnre pensien als van den termine van paesschen lestleden xxv reyael maken xxxviij gulden

Summa xcvi gulden min i groot


024.1.2.6

Dits dat uytgeven MOEDELS VAN DER DONC voirs. binnen den tide voirscreven

inden irsten van der pensien van Oesterwijc die viel op Sente Gertrudendach xviij gulden peter mken xxvi gulden ende xi groten
item den GREVE VAN CLEVE bi bevele des scoutheit van sinen manleen als van paesschen lestleden xxv reyael maken xxxviij gulden
item den SCEPENEN VAN OS van enen hoetvonnisse gehaelt ten Bossche tusschen mijnre liever genediger vrouwenn ende HEREN GOESWIJN VAN LIJNDEN voir den cost dair op gedaen iiii gulden
item noch van der lijfpensien van Oesterwijc van Sente Lambrecht dage xiii peter iii quarter maken xxj gulden ende vi groten

Summa lxxxviii gulden xvij groten

==============================================================

024.1.2.7

Dits dat uytgeven WILLEMS VAN OUDEN voirs. binnen den tide voirscreven

inden irsten van verbodinghen enen heymeliken vrient geseten over die Pedele xxv gulden
item doen ic REYNKEN OERLEMAN haelde dair ten Bosch over gericht wairt verteert metten gesellen vi gulden
item enen vrient die mi hem op dien tijt verboede vi gulden
item enen man in den lande van Hoerne van verbodinghen vi gulden
item van der lijfpensien van Oesterwijc van Sente Gertrudendage xvij peters maken xxvi gulden xi groten
item den GREVE VAN CLEVE van sijnre pensien van den termijn van paesschen xxv reyael maken xxxviij gulden
item van der lijfpensien van Oesterwijc voirs. als van Sente Lambrechts dage xiii peter iii quarter maken xxj gulden xi groten

Summa cxxvii gulden xvij groten

Dits dat uytgeven HUBRECHT BACS voirs. binnen den tide voirscreven
inden irsten van der lijfpensien tot Oesterwijc die viel op Sente Gertrudendach xviij peter maken xxvi gulden xi groten
item den GREVE VAN CLEVE van sijnre pensien als van paesschen lestleden xxv reyael maken xxxviij gulden
item gereden te Bruessel bi bevele mijnre vrouwen brieven xxvii dage in julio verteert vi gulden
item noch van der lijfpensien van Oesterwijc die viel op Sente Lambrechtsdach xiii peter maken xxj gulden vi groten

Summa xc gulden xvij groten



Dits dat uytgeven HEINEN VAN EELE voirs. binnen den tide voirscreven

inden irsten van der lijfpensien van Oesterwijc die viel op Sente Gertrudendach xviij peter maken xxvi gulden xi groten
item tot Ludic gedaecht om der heerlicheit wil tegen shoefs percuren GODEFRIDUS VAN DER HAGEN daer af te scaden x gulden

Summa xxxvi gulden xi groten

Dits dat uytgeven GEERLEC WELLENS SOEN binnen den tide voirscreven

inden irsten den GREVE VAN CLEVE van sijnre pensien van den termijn van paesschen xxv reyael maken xxxviij gulden
item van der lijfpensien van Oesterwijc van Sente Lambrechtsdage xiii peter iii quarter maken xxj gulden vj groten

Summa lviii gulden vj groten

Summa summarum van alden uytgeven des scoutheit ende sijnre gesellen xii C lxv gulden xiiii groten
item van den rest viii C xxviii gulden viii groten
Summa summarum ii M cxxxiiij gulden hollants
Summa van den ontfaen die was xiiii C lij gulden hollants xii groten
rest dat men hem schuldich wijst vi C lxxxi gulden hollants xxxii groten

stempel 2798 - jaartal xcv - Cleve is hier oic betaelt - etiketten 2798 en 97. - geschreven no. 2798

